Ribe Stifts Adresseaviser, 1789-06-05
Fra Mandahl udi Norge, den 24de April. Den 7de Februarii ankom Capitain Paulus Boysen til Nord fiord med Briggen Anne Marie, efter 6 Dages Seilads fra Falmouth med en Ladning Tobak og noget Hvedemeel fra Virginien, distineret til Friderichsstad, hvor Skibet er hiemmehørende og har maattet overvintre her formedelst Jis udi Nordsøen. 150 Mile fra Engeland i den spanske Søe, seer han et stort Fregat=Skib kommende efter sig for fulde Seil, og skyde Skud i Skud, uagtet stærk Storm, og overmaade Søe, lægger han bie, og seer af Toppen paa Stormasten et fransk Flag. Den franske Capitain ved Navn Dejenn kommer ham paa Siden, og giør Mine til at komme ombord, for at redde Folkene, da Skibet var fuld at Vand, og vilde synke; men da Capitain Boysen ikke torde vove sit Folks Liv og hans eneste Storbaad fra Skibet, udsette de Franske sin Barkase, og komme 35 Mænd ombord, uden at medbringe det allermindste af Vand eller Propiant. Capitain Bøysen, som kuns havde 5 Oxehoveder Vand tilbage, blev meget bekymret over disse mange uventede Giester, men antager sig dem paa bedste Maade, og maatte i 10 Dage deele med dem 3 Glas Vand til hver Person daglig, efter hvilken Tid han ankom lykkelig til Falmouth, og fik dem sat i Land Capitain Boysens Om ostninger der, med Loots, Fyrpenge og Protest ver 32 Pund Sterling. Denne Regning sendte han strax til den danske Consul Hr. Møller udi Nantes, for at fordre, Skibets Rehdere, Mrs Millet og Challante, men disse nægtede Betaling, under Paaskud, at Regieringen skal erstatte det. Fregatten hedde Patrix, kom fra St. Domingo med Jndigo og Caffe, destineret til Nantes, og var af 1 Million Livres Værdie, hvoraf ikke det allermindste blev bierget. Styrmanden allene fik kastet 200 Stkr. spanske Piastre i Baaden; men da denne strax blev halv af Vand, vilde de franske Søefolk ikke lænse Baaden, for at optage Pengene, som laae løse paa Bonden. Det Haab, at faae Vand og Proviant, fra det franske Skib, naar Søen og Vinden stilledes, gjorde, at Capitain Boysen beholdt Barkassen ved sit Skib Natten over; men Kl. om Morgenen sank det til Afgrunden. Endnu beholdt han Barkassen i Toug efter sig til Kl. 9 om Morgnen, i Tanke, de Franske vilde bierge de 200 spanske Dalere; men ingen af dem vilde vove sit Liv. Da Styrmanden, som Eier af Pengene ikke heller bekymrede sig derom, sagde Capitain Boysen at vilde formaae sine Folk til at opsøge Pengene og deele dem blandt sine Matroser. Strax ere 2de norske Søefolk færdige, og med Livs Fare komme ned i Barkassen, udkaste en Hob Vand, finde 180 Stkr., og komme lykkelig ombord dermed. Nu opvaagner den franske Styrmand, og giør en Hoben ynkværdige Forestillinger til Capt. Boysen og at faae Pengene tilbage. Denne ædelmodige aftager en Spansk Daler til hver af Folkene, og leverer Styrmanden de øvrige tilbage, uden selv at beholde nogen, uagtet Styrmanden tilforn havde frasagt sig sin Ret dertil. Tvende af de franske Søefolk druknede i Vandet, da de af Havets Bølger bleve kastede af Barkassen, ved det at Fangelinien sprang. En Matros blev ved denne Malheur tilbage paa det franske Skib hvilken det var umuelig at redde. Denne blev rasende, sprang frem og tilbage paa Skibet, og da han saae, at ingen ville komme ham til Hielp, begyndte han at skyde Skud i Skud med Kugler efter Capitain Boysen, som blev nød til at holde sig langt fra Skibet. Capit. Dejegn forliiske 10000 Livres, og havde i alt 8 Officierer ombord, som alle kom næsten nogne fra Skibet, saa at Capit. Boysen maatte deele sine Klæder blandt dem. Havde de bleven 14 Dage længere ombord, tro de han, at der havde kommet Pest i Skibet, da der ved den Mængde Folk blev en heslig Stank inden Borde. Over Vandfadene maatte han holde 2 Norske Matroser til Vagt Dag og Nat, da de Franske vilde tage Vandet fra ham. Det er Spørgsmaal om den franske Regiering vil være ligesaa villig til at erstatte Omkostningerne, som Rehderen har maattet betale i Falmouth, som Capit. Boysen i denne Begivenhed har handlet ædelmodig i at frelse saa mange Ulykkelige, der i 5 Dage bestandig havde maattet pompe.